दोलखाका स्थानीय तहले २० लाख सहयोग गर्ने
दोलखाका सबै स्थानीय तहले भूकम्पपीडितलाई सहयोग उपलब्ध गराउने निर्णय गरेका छन् । सोमबार जिल्ला समन्वय समिति दोलखाको कार्यालयमा बसेको गाउँ तथा नगरप्रमुखको बैठकले २० लाख रुपियाँ सहयोग उपलब्ध गराउने निर्णय गरेको हो ।
सुजन काफ्लेचरीकोट, कात्तिक २० गते । दोलखाका सबै स्थानीय तहले भूकम्पपीडितलाई सहयोग उपलब्ध गराउने निर्णय गरेका छन् । सोमबार जिल्ला समन्वय समिति दोलखाको कार्यालयमा बसेको गाउँ तथा नगरप्रमुखको बैठकले २० लाख रुपियाँ सहयोग उपलब्ध गराउने निर्णय गरेको हो ।२ नगरपालिका र ७ गाउँपालिका रहेको दोलखामा नगरपालिकाले ३ लाख र गाउँपालिकाले २ लाख रुपियाँका दरले सहयोग गर्ने निर्णय गरेको हो । स्थानीय तहहरूले भूकम्प प्रभावितका लागि पालिकाको कोषबाट सो सहयोग गर्ने भएका हुन् । भूकम्प प्रभावित क्षेत्रमा खोज, उद्धार, राहत, उपचार, पुनः निर्माणलगायतका कार्यमा सहयोग गर्न उक्त रकम दिने निर्णय गरिएको मेलुङ गाउँपालिकाका अध्यक्ष हिराकुमार तामाङले बताउनुभयो । जिल्लाको भीमेश्वर नगरपालिका र जिरी नगरपालिकाले ३–३ लाखको दरले ६ लाख, तामाकोसी बैत्यश्वर, मेलुङ, शैलुङ, गौरीशङ्कर, बिगु र कालिन्चोक गाउँपालिकाले २–२ लाखका दरले १४ लाख गरेर २० लाख रुपियाँ सहयोग उपलब्ध गराउने निर्णय गरिएको अध्यक्ष तामाङले बताउनुभयो ।जिल्लाका स्थानीय तहका प्रमुखहरूले भूकम्प प्रभावितलाई नगद, जिन्सी तथा खाद्यान्न सहयोग गर्न दोलखावासीलाई आग्रह गरेका छन् । शुक्रबार राति जाजरकोट केन्द्रबिन्दु बनाइ गएको ६ दशमलव ४ म्याग्निच्युडको भूकम्पले जाजरकोट र पश्चिमरुकुममा ठुलो जनधनको क्षति भएको छ । भूकम्पमा ढेडसय बढीको मृत्यु र दुईसय बढी घाइते भएका छन् ।